CELEX: C2005/115/26
Language: sk
Date: 2005-05-14 00:00:00
Title: Vec C-116/05: Návrh na začatie prejudiciálneho konania podaný rozsudkom Tribunal de commerce de Nancy zo 14. februára 2005, ktorý súvisí s konaniami: Ets Dhumeaux a Cie SA – Société d'études et de commerce „SEC“ proti ALBV SA, ALBV SA proti TRAGEX GEL SA – Institut d'expertise vétérinaire „IEV“, ALBV SA proti CIGMA International SA a ALBV SA proti Gustin, správca TRAGEX GEL SA

14.5.2005   
            
            
               SK
            
            
               Úradný vestník Európskej únie
            
            
               C 115/14
            
         Návrh na začatie prejudiciálneho konania podaný rozsudkom Tribunal de commerce de Nancy zo 14. februára 2005, ktorý súvisí s konaniami: Ets Dhumeaux a Cie SA – Société d'études et de commerce „SEC“ proti ALBV SA, ALBV SA proti TRAGEX GEL SA – Institut d'expertise vétérinaire „IEV“, ALBV SA proti CIGMA International SA a ALBV SA proti Gustin, správca TRAGEX GEL SA
   (Vec C-116/05)
   (2005/C 115/26)
   Jazyk konania: francúzština
   Tribunal de commerce de Nancy (Francúzsko) podal rozsudkom zo 14. februára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Ets Dhumeaux a Cie SA – Société d'études et de commerce „SEC“ proti ALBV SA, ALBV SA proti TRAGEX GEL SA – Institut d'expertise vétérinaire „IEV“, ALBV SA proti CIGMA International SA a ALBV SA proti Gustin, správca TRAGEX GEL SA a bol doručený kancelárii Súdneho dvora 10. marca 2005.
   Tribunal de commerce de Nancy žiada Súdny dvor, aby rozhodol o nasledujúcich otázkach:
   
               —
            
            
               Ak sa pri vývoze hovädzieho a teľacieho mäsa, za ktorý sa poskytujú vývozné náhrady, vyžaduje predloženie zdravotného certifikátu formálne vydaného príslušným veterinárnym orgánom po vykonaní denných inšpekcií v prevádzkarni určených na spracovanie mäsa, má sa zásada legitímnej dôvery vykladať v tom zmysle, že ten komu bol vydaný tento certifikát (nákupca, sprostredkovateľ, vývozca) môže legitímne očakávať, že zodpovedá pôvodnému výrobku, ktorý je v ňom uvedený, tak, že každý omyl, chyba alebo nedbanlivosť týchto orgánov v rámci ich právomocí sa musí považovať za presahujúci normálne obchodné riziko týchto príjemcov a vedúci k tomu, že dotknutý členský štát musí priamo najmä u EPZUF znášať finančné a iné následky?
            
         
               —
            
            
               Ak sa pri obchodovaní s hovädzím a teľacím mäsom vyžaduje zdravotný certifikát a certifikát o pôvode formálne vydávaný príslušným veterinárnym orgánom po vykonaní denných inšpekcií vo výrobnej prevádzkarni, predstavuje vyššiu moc súdne preukázaný omyl, chyba alebo nedbanlivosť týchto orgánov, ktorých sa dopustil v rámci svojich právomocí a ktoré mali za následok vydanie nepresných potvrdení na ujmu pre subjekty a vývozcov?